ขอถามหน่อยค่ะ พอดีว่าเมนท์หนูมาตั้งเเต่วันที่28เเล้วค่ะ จนวันนี้มันยังไม่หยุดเลยค่ะ เเต่ช่วง3วันเเรกมาปกติเลยค่ะเเต่พอหลังจากวันนั้นประจำเดือนมันเริ่มไหลน้อยลงมากๆ ขอคำปรึกษาหน่อยค่ะ ต้องพบเเพทย์ไหมค่ะ
สวัสดีค่ะ หากประจำเดือนมาตั้งแต่วันที่ 28 ส.ค. จนถึงวันนี้วันที่ 5 ก.ย. เท่ากับมีประจำเดือนนาน 9 วันแล้ว ถือว่ามีเลือดออกนานกว่าปกติ โดยอาจเกิดจาก1. หากที่ผ่านมาได้มีเพศสัมพันธ์ อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย3. การทำงานผลิตฮอร์โมนของรังไข่ผิดปกติ4. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะไม่ได้เป็นในช่วงวัยรุ่น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. การใช้ฮอร์โมนบางชนิด เช่น ยาฉีดคุมกำเนิด ยาสตรี สมุนไพรต่างๆ เป็นต้นหากที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วย แต่หากไม่ได้มีเพศสัมพันธ์ และเลือดมีปริมาณค่อยๆ ลดน้อยลง ไม่มีปวดท้องน้อย ก็ให้สังเกตอาการต่อไปก่อน หากเลือดหยุดไหลในอีกไม่กี่วัน ก็ไม่ได้อันตรายอะไร แต่หากยังคงมีเลือดออกไหลต่อเนื่อง หรือหลังจากนี้ ยังคงมีเลือดออกมาบ่อยๆ หรือมานานหลายวันทุกครั้ง ก็ควรไปพบแพทย์เฉพาะทางสูติ-นรีแพทย์เพื่อหาสาเหตุและรักษาค่ะ